#  PRITARTA

 Kaišiadorių rajono savivaldybės administracijos švietimo, kultūros ir sporto skyriaus vedėjo 2022 m. kovo 3 d. įsakymu Nr. DS-ŠV-57

 PATVIRTINTA

 Kaišiadorių pedagoginės

 psichologinės tarnybos direktoriaus

 2022 m. kovo 3 d. įsakymu Nr.

# KAIŠIADORIŲ R. PEDAGOGINĖS PSICHOLOGINĖS TARNYBOS 2022–2024 METŲ STRATEGINIS PLANAS

1. MISIJA IR STRATEGINIAI POKYČIAI

MISIJA

Teikti švietimo pagalbą Kaišiadorių rajono savivaldybės gyventojams

VEIKLOS PRIORITETAI

Švietimo pagalbos prieinamumo ir veiksmingumo didinimas mokiniams, ugdomiems įtraukiuoju būdu ir turintiems didelių specialiųjų ugdymosi poreikių, teikiant specializuotą konsultacinę ir švietimo pagalbą ugdymo įstaigų bendruomenėms.

ASIGNAVIMAI VEIKLOS PRIORITETAMS ĮGYVENDINTI

|  |  |
| --- | --- |
| Prioriteto pavadinimas | 2022 m. planuojami asignavimai (tūkst. Eur) |
| Švietimo pagalbos prieinamumo ir veiksmingumo didinimas mokiniams, ugdomiems įtraukiuoju būdu ir turintiems didelių specialiųjų ugdymosi poreikių, teikiant specializuotą konsultacinę ir švietimo pagalbą ugdymo įstaigų bendruomenėms. | 110 |

**STRATEGINIS TIKSLAS**

Nustatyti asmens specialiuosius ugdymosi poreikius ir/ar psichologines problemas, ieškoti optimalių sprendimo būdų, teikti mobilią metodinę, konsultacinę pagalbą asmenims nuo gimimo iki 21 metų amžiaus, jų tėvams (globėjams, rūpintojams), švietimo ir vaikų globos įstaigoms.

**PROGRAMA**

Įvertinimo ir pagalbos teikimo programa

**ASIGNAVIMAI STRATEGINIAMS TIKSLUI IR PROGRAMOMS ĮGYVENDINTI**

Įvertinimo ir pagalbos teikimo programa 200,6 Eur

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | 2022 m. | 2023 m. | 2024 m. |
| **Pedagoginių normų ir pareigybių skaičius** | 7,5 | 7,5. | 7,5 |
| Išlaidos darbo užmokesčiui (tūkst. eur) | 200,6 | 202,0 | 204,0 |

**II. STRATEGINIO TIKSLO IR PROGRAMŲ ĮGYVENDINIMAS**

**VEIKLOS KONTEKSTAS**

|  |
| --- |
| Situacijos analizė |
| Išorinės aplinkos analizė: |
| Politiniai-teisiniai veiksniai.  Kaišiadorių pedagoginė psichologinė tarnyba (toliau – Tarnyba) įsteigta 2020- 09-01 Kaišiadorių rajono savivaldybės tarybos 2020 m. vasario 27 d. sprendimu Nr. V17E-36.  Tarnyboms priskiriamų naujų funkcijų daugėja. Jei anksčiau Tarnybos specialistai dirbo su vaikais nuo 3 m., tai šiuo metu teisės aktai įpareigoja teikti paslaugas vaikams nuo gimimo. Nuo Nuo 2017 m. Tarnyba vykdo savižudybių prevenciją Kaišiadorių savivaldybės gyventojams. 2019 m. Tarnybos veiklos prioritetas buvo paslaugų viešinimas, visuomenės švietimas psichologinės pagalbos teikimo srityje.Šiuo metu šalyje konstatuojama pasitikėjimo valstybe krizė, demokratinių vertybių susilpnėjimas, socialinės atskirties didėjimas, nedarbas, piliečių emigracija ir prasidedanti imigracija. Visa tai įtakojo(a) ir švietimo sistemą. Svarbiausi strateginiai šalies ir ES dokumentai (valstybės ilgalaikės pažangos, Lisabonos strategijos) didelį dėmesį skiria švietimo paslaugų teikimui visiems asmenims.2012-07-08 paskelbtoje Europos Komisijos (EK) ataskaitoje teigiama, kad, nepaisant valstybių narių įsipareigojimų remti įtrauktųjų švietimą, [specialiųjų ugdymosi poreikių](http://www.delfi.lt/temos/specialus-poreikiai) turintiems vaikams ir [neįgaliems](http://www.delfi.lt/temos/neigalieji) suaugusiesiems vis dar nesudaromos reikiamos sąlygos. Daugelis jų mokosi specialiosiose įstaigose, o besimokantieji įprastinėse švietimo įstaigose dažnai negauna tinkamos **pagalbos.**Buvo parengtas Pasirengimo įgyvendinti švietimo įstatymo nr. i-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451straipsniu nuostatas2021–2024 metų veiksmų planas**.** Patvirtinta Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 2021–2030 M. ŠVIETIMO PLĖTROS PROGRAMA Švietimo plėtros programos valdytojas –Švietimo, mokslo ir sporto ministerija Tikslas - didinti švietimo įtrauktį ir veiksmingumą, siekiant atitikties asmens ir visuomenės poreikiams.  |
| Ekonominiai veiksniai:Respublikoje išlieka netolygi regionų ekonominė raida, kuri gilina švietimo plėtotės skirtumus tarp regionų. Kaišiadorių rajono savivaldybėje registruotų bedarbių ir darbingo amžiaus gyventojų santykis 2010-2011 m. buvo didesnis nei atitinkamai visoje Lietuvoje ir Kauno apskrityje, tad didelė tikimybė, kad didės socialinę atskirtį patiriančių vaikų, turinčių tiek pedagoginių, tiek psichologinių problemų.Įtraukties plano vykdymui numatytas finansavimas Aplinkos pritaikymas, aprūpinimas specialiosiomis mokymo priemonėmis ir ugdymui skirtomis techninės pagalbos priemonėmis –51 mln. eur. Žmogiškieji ištekliai (papildomų darbo vietų steigimas), reikalingų kompetencijų įgijimas ar tobulinimas, pagalbos teikimas –166 ml. eur. Įtraukties švietime stebėsena –0,16 mln. eur. |
| Socialiniai veiksniai.Daugėja šeimų, išvykstančių laikinai dirbti į užsienį, kurios laikiną vaikų globą patiki seneliams, artimiesiems, taip pat daugėja socialiai remtinų šeimų. Sėkmingai įgyvendinama sveikatingumo ugdymo programa, kurią įgyvendinti paskatino blogėjantis vaikų sveikatos rodiklis, dėl per mažo vaikų fizinio aktyvumo. Teigiamas ikimokyklinio ugdymo įstaigos veiksnys – augantis visuomenės pasitikėjimas ugdymu, švietimu. Svarbiausias teigiamas poslinkis yra pačios socialinės politikos sparti kaita, kurioje švietimas ir ypač ikimokyklinio bei priešmokyklinio ugdymo pakopa tampa prioritetiniais partneriais, keičiant požiūrį į asocialių šeimų finansavimą ir švietimą, tėvų švietimą, prevencinių smurto, prievartos programų įgyvendinimą, tėvų atsakomybės už vaikų ugdymą didinimą ir kt. Svarbi pozityvi priemonė – lengvatos už vaiko išlaikymą ikimokyklinėje įstaigoje, skatinančios šeimas naudotis ugdymo įstaigos paslaugomis. |
| Technologiniai veiksniai.Lietuva vis dar atsilieka pagal pagrindinius kompiuterizavimo rodiklius nuo ES šalių vidurkio. Informacinių ir komunikacinių technologijų (toliau vadinama - IKT) klausimu Vyriausybės numatoma visuose švietimo lygiuose sustiprinti dėmesį informacinės kultūros ugdymui. Visi Tarnybos specialistai yra įgiję kompiuterinį raštingumą (kai kurie – ECDL). Kiekvienas Tarnybos specialistas turi prieigą prie internetinio ryšio. Specialistų darbo sąlygos labai pagerėjo Tarnybai dalyvaujant projekte „Pedagoginių psichologinių tarnybų infrastruktūros, švietimo įstaigose dirbančių specialiųjų pedagogų, socialinių pedagogų, psichologų, logopedų darbo aplinkos modernizavimas“, kuris finansuojamas pagal 2007–2013 m. Sanglaudos skatinimo veiksmų programos 2 prioritetą „Viešųjų paslaugų kokybė ir prieinamumas: sveikatos, švietimo ir socialinė infrastruktūra“.Dalyvaudama šiame projekte Tarnyba gavo baldų ir įrangos, kurių bendra vertė 87 953, 43 Lt. Projekto dėka Tarnyboje įdiegta vieninga apskaitos sistema, padedanti kaupti, analizuoti ir vertinti informaciją apie Tarnybos aptarnaujamoje teritorijoje gyvenančius specialiųjų ugdymosi poreikių asmenis. Specialistų darbą lengvina diktofonai, nešiojami kompiuteriai, interaktyvi lenta, video projektoriai, televizoriai ir video magnetofonai, grotuvai, filmavimo kameros, grafoprojektorius. 2021 m. pavyko įsigyti 6 naujus nešiojamus kompiuterius be programinės įrangos.  |
| Vidinės aplinkos analizė: |
| Organizacinė struktūra. Pedagoginei psichologinei tarnybai vadovauja direktorius, kurį konkurso būdu priima į pareigas ir iš jų atleidžia savininko teises ir pareigas įgyvendinančioji institucija. Direktorius atsako už tai, kad įstaigoje būtų laikomasi Lietuvos Respublikos įstatymų ir kitų teisės aktų, už demokratinį įstaigos valdymą, tinkamą funkcijų vykdymą, nustatytų tikslų ir uždavinių įgyvendinimą, veiklos rezultatus, už gerą ir veiksmingą vaiko minimalios priežiūros priemonių įgyvendinimą ir visą įstaigos veiklą. |
| Žmogiškieji ištekliai.Įstaigoje dirba aukštos kvalifikacijos švietimo pagalbos specialistai – specialusis pedagogas, logopedas, psichologai. Tarnybos specialistai dirba komandiniu principu. |
| Planavimo sistema. Planavimo sistemą sudaro Pedagoginės psichologinės tarnybos strateginis planas, metinis veiklos planas.  |
| Finansiniai ištekliai. Pedagoginė psichologinė tarnyba finansiškai savarankiška, pavaldi Kaišiadorių rajono savivaldybei ir jo veikla finansuojama iš savivaldybės biudžeto ir valstybės biudžeto lėšų. Įstaiga turi paramos gavėjo statusą. |
| Ryšių sistema, informacinės ir komunikavimo sistemos. Pedagoginėje psichologinėje tarnyboje yra 9 kompiuterizuotos darbo vietų su internetiniu ryšiu, kompiuteriai prijungti prie „Telia“ interneto tinklo, yra 1 telefono abonentas, 3 mobilaus ryšio telefonai.Įstaigos buhalterinę apskaitą nuo 2020 m. rugpjūčio 1 d. tvarko Kaišiadorių rajono švietimo ir sporto paslaugų centro Centralizuotos biudžetinių įstaigų buhalterinės apskaitos skyrius. |
| Vidaus darbo kontrolės sistema.Pedagoginės psichologinės tarnybos vidaus kontrolė vykdoma vadovaujantis LR vidaus kontrolės ir vidaus audito įstatymu.  |
| SSGG (stiprybių, silpnybių, galimybių ir grėsmių) analizė: |
| **Stiprybės:**Geras įstaigos mikroklimatas.Nedidelė, nedažna personalo kaita.Kvalifikuotas, kūrybingas, ilgametę darbo patirtį ir bendruomenės pripažinimą turintis pedagoginis personalas. Glaudus bendradarbiavimas atliekant kompleksinį vaikų, turinčių klausos ir regos sutrikimų su Lietuvos kurčiųjų ir neprigirdinčiųjų bei Lietuvos aklųjų ir silpnaregių ugdymo centrų specialistų komandomis bei visų savivaldybės mokyklų Vaiko gerovės komisijomis, tarpinstitucinio bendradarbiavimo koordinatoriumi.Specialistų gebėjimas greitai, lanksčiai ir kokybiškai dirbti nestandartinėse, neplanuotose situacijose.Specialistų darbo laikas priderintas prie klientų poreikių.Bendradarbiavimas su Lietuvos sveikatos mokslų universitetu. |
| **Silpnybės:**Specialistai neparuošti dirbti su vaikais nuo gimimo ik 3 m. Trūksta socialinio pedagogo pareigybės.Nėra vieningos sistemos, metodikų teikiant pagalbą vaikams, turintiems įvairiapusių raidos sutrikimų.  |
| **Galimybės:**Dalyvauti kvalifikacijos kėlimo veikloje ir įgyti naujų kompetencijų.Dalyvauti metodikų standartizavime.Paslaugų viešinimas. |
| **Grėsmės:**Aiškių bendrų Tarnybos specialistų darbo vertinimų kriterijų nebuvimas.Žalingų įpročių, nusikalstamumo, smurto augimas.Sunku pritraukti dirbti Tarnyboje kvalifikuotus švietimo pagalbos specialistus dėl netolygaus (didesnio) Tarnybos specialistų darbo krūvio ir neproporcingo darbo užmokesčio. |

|  |
| --- |
| **Strateginis tikslas ir efekto kriterijai:** |
| **Kodas** | **Strateginio tikslo pavadinimas:**  |
| **01** | Nustatyti asmens specialiuosius ugdymosi poreikius ir/ar psichologines problemas, ieškoti optimalių sprendimo būdų, teikti mobilią metodinę, konsultacinę pagalbą asmenims nuo gimimo iki 21 metų amžiaus, jų tėvams (globėjams, rūpintojams), švietimo ir vaikų globos įstaigoms. |
| **Strateginio tikslo aprašymas:**  Strateginio tikslo bus siekiama kuo anksčiau įvertinant asmens specialiuosius ugdymosi poreikius, vaikų (mokinių) gebėjimų įvertinimas renkantis ugdymo planą ar profesiją, vaiko brandumą mokyklai, atliekant ikimokyklinio amžiaus vaikų kalbos ir komunikacijos sutrikimų įvertinimą, ikimokyklinio amžiaus vaikų raidos įvertinimą DISC metodika, 10 klasių mokinių, kurie kreipiasi dėl pagrindinio ugdymo pasiekimų patikrinimo pritaikymo, vertinimą, mokyklinio amžiaus vaikų kalbos ir komunikacijos sutrikimų įvertinimą, specialiųjų ugdymosi poreikių lygio nustatymą, prireikus skiriant specialųjį ugdymą, švietimo pagalbą, padedant mokykloms ir šeimoms užtikrinti kokybišką visų vaikų ugdymą įgyvendinant įtraukųjį ugdymą konsultacijų, seminarų, paskaitų, užsiėmimų forma. |
| Įgyvendinant šį strateginį tikslą vykdomos programos:  ĮVERTINIMO IR PAGALBOS TEIKIMO PROGRAMA |
| **Efekto kriterijai:**01 Mokinių, kuriems nustatyti specialieji ugdymosi poreikiai, dalis nuo visų besimokančiųjų mokinių skaičiaus, proc.  |
| Vertinimo kriterijaus kodas | Efekto vertinimo kriterijaus pavadinimas | 2021-ųjų metų | 2022-ųjų metų | 2023-ųjų metų |
| E-01 | Mokinių, kuriems nustatyti specialieji ugdymosi poreikiai, dalis nuo visų besimokančiųjų mokinių skaičiaus, proc.  | 16,6 | 16,7 | 16,8 |

Bendras lėšų poreikis ir numatomi finansavimo šaltiniai

Tūkst.Eur

|  |  |  |  |  |
| --- | --- | --- | --- | --- |
| **Finansavimas** | **2021****metų****asignavimai** | **2022****biudžetiniųmetų****asignavimų****poreikis** | **2023****metų****projektas** | **2024****metų****projektas** |
|
|
|
| **1. Finansavimo šaltiniai iš viso:** | **169** | **210** | **175** | **175** |
| **1.1. Valstybės ir savivaldybės lėšos, iš viso:** |  |  |  |  |
| 1.1.1. Savivaldybės biudžeto lėšos  | 86 | 79,6 | 80,0 | 80,0 |
| 1.1.2. Valstybės biudžeto specialiosios tikslinės dotacijos lėšos | 83 | 130,4 | 131,0 | 131,0 |

 Programų asignavimai

 **Tūkst. Eur**

|  |  |  |  |  |
| --- | --- | --- | --- | --- |
|  | Numatomi 2022-ųjų metų asignavimai | Numatomi 2023-ųjų metų asignavimai | Numatomi 2024-ųjų metų asignavimai |  |
|  | **iš viso** | **iš jų darbo****užmokesčiui** | **iš viso** | **iš jų darbo****užmokesčiui** | iš viso | iš jų darboužmokesčiui |
| **ML** | **SB** | **ML** | **SB** | **ML** | **SB** |
| **Įvertinimo ir pagalbos teikimo programa (01).** |  |  |  |  |  |  |  |  |  |

|  |
| --- |
| **ĮVERTINIMO IR PAGALBOS TEIKIMO PROGRAMA** |
| Biudžetiniai metai | 2021 m.Tęstinė programa |
| Asignavimų valdytojas  | Kaišiadorių r. pedagoginės psichologinės tarnybos direktorius |
| Vykdytojas (-ai) | Kaišiadorių rajono pedagoginė psichologinė tarnyba |
| Pareigybių skaičius, reikalingas įgyvendinti šią programą | 7,5 etato |
| Programos koordinatorius |  Direktorius |
| **Programos parengimo argumentai** | Programa parengta tam, kad būtų įgyvendintas Kaišiadorių r. pedagoginės psichologinės tarnybos strateginis tikslas – nustatyti asmens specialiuosius ugdymosi poreikius ir/ar psichologines problemas, ieškoti optimalių sprendimo būdų, teikti mobilią metodinę, konsultacinę pagalbą asmenims nuo gimimo iki 21 metų amžiaus, jų tėvams (globėjams, rūpintojams), švietimo ir vaikų globos įstaigoms. |
| **Šia programa įgyvendinamas savivaldybės strateginis tikslas** | Sukurti saugią socialinę aplinką, teikiant kokybiškas švietimo, sveikatos apsaugos, kultūros, sporto ir kitas įstatymų numatytas viešąsiaspaslaugas. | Kodas | **02** |
| **Programos tikslas** | Atlikti asmenų pedagoginį psichologinį įvertinimą, teikti korekcinę, metodinę, konsultacinę pagalbą vaikams, tėvams (globėjams, rūpintojams), pedagogams. | Kodas | **01** |

|  |
| --- |
| Rezultato kriterijai:Asmenų, pasinaudojusių švietimo pagalbos paslaugomis, skaičius * 1. Uždavinys. Atlikti įvertinimą.

Produkto kriterijus: Atliktų įvertinimų skaičius.* + 1. Priemonė. Kompleksinis pedagoginis psichologinis vaikų įvertinimas.
		2. Priemonė. Vaikų mokyklinio brandumo įvertinimas.
		3. Priemonė. Vaikų kalbos ir komunikacijos sutrikimų įvertinimas.
		4. Priemonė. Ikimokyklinio amžiaus vaikų raidos įvertinimas.
		5. Priemonė. Mokinių, kurie kreipiasi dėl pagrindinio ugdymo pasiekimų patikrinimo ir brandos egzaminų pritaikymo, vertinimas.

01.01.06. Priemonė. Mokinių gabumų įvertinimas.01.02. Uždavinys. Organizuoti prevencines priemones.Produkto kriterijus:Asmenų, kuriems suteitos pedagoginės psichologinės konsultacijos, skaičius.Suteiktų psichologinių konsultacijų skaičius.Specialiosios pedagoginės pagalbos pratybų skaičius.Grupinių užsiėmimų skaičius.Pedagoginio psichologinio švietimo priemonių skaičius.Organizuotų metodinių veiklų skaičius.Atliktų tyrimų skaičius.Pagalbos mokykloms krizių valdyme skaičius.Mokinių, turinčių specialiųjų ugdymosi poreikių, suderintų sąrašų skaičius.Organizuotų bendravimo su vaikais tobulinimo kursų skaičius.Vykdytų savižudybių prevencijos priemonių skaičius.01.02.01. Priemonė. Pedagoginis konsultavimas.01.02.02. Priemonė. Psichologinės pagalbos teikimas (psichologinis konsultavimas).01.02.03. Priemonė. Specialiosios pagalbos teikimas.01.02.04. Priemonė. Grupių vedimas. 01.02.05. Priemonė. Pedagoginis psichologinis švietimas.01.02.06. Priemonė. Metodinė veikla.01.02.07. Priemonė. Tyrimai.01.02.08. Priemonė. Pagalba mokykloms krizių valdyme.01.02.09. Priemonė. Informacijos apie Tarnybos aptarnaujamoje teritorijoje gyvenančius specialiųjų ugdymosi poreikių, psichologinių, asmenybės ir ugdymosi problemų turinčius asmenis kaupimas, analizavimas ir vertinimas.01.02.10. Priemonė. Bendravimo su vaikais tobulinimo kursų programos įgyvendinimas. 01.02.11. Savižudybių prevencijos Kaišiadorių savivaldybės gyventojams vykdymas. |
|  |

PROGRAMŲ VERTINIMO KRITERIJAI IR JŲ REIKŠMĖ

|  |  |  |  |  |  |
| --- | --- | --- | --- | --- | --- |
| Vertinimo kriterijaus kodas | Vertinimo kriterijų pavadinimai | Mato vienetai | Planuotas rezultatas 2021 m. | Pasiektas/esamas rezultats 2021 m. | Planuojamas rezultatas (metai) |
| 2022 | 2023 | 2024 |
| **R0101** | Asmenų, pasinaudojusių švietimo pagalbos paslaugomis, skaičius  | Vnt.  | 1560 | 1344 | 1560 | 1560 | 1560 |
| **P010101** | Atliktų įvertinimų skaičius | Vnt.  | 150 | 138 | 140 | 145 | 150 |
| **P010201** | Asmenų, kuriems suteiktos pedagoginės psichologinės konsultacijos, skaičius. | Vnt. | 1340 | 772 | 800 | 850 | 890 |
| **P010202** | Suteiktų psichologinių konsultacijų skaičius. | Vnt. | 1000 | 1089 | 1000 | 1000 | 1000 |
| **P010203** | Specialiosios pedagoginės pagalbos pratybų skaičius. | Vnt. | 250 | 180 | 200 | 200 | 200 |
| **P010204** | Grupinių užsiėmimų skaičius | Vnt. | *2* | 1 | 2 | 2 | 2 |
| **P010205** | Pedagoginio psichologinio švietimo priemonių skaičius. | Vnt. | 19 | 54 | 24 | 30 | 30 |
| **P010206** | Organizuotų metodinių veiklų skaičius. | Vnt. | *15* | 18 | 15 | 18 | 18 |
| **P010207** | Atliktų tyrimų skaičius | Vnt. | *1* | 0 | 1 | 1 | 1 |
| **P010208** | Pagalbos mokykloms krizių valdyme skaičius | Vnt. | *1* | 0 | 1 | 1 | 1 |
| **P010209** | Mokinių, turinčių specialiųjų ugdymosi poreikių, suderintų sąrašų skaičius | Vnt. | *32* | 32 | 32 | 32 | 32 |
| **P010210** | Organizuotų bendravimo su vaikais tobulinimo kursų skaičius. | Vnt. | *1* | 0 | 1 | 1 | 1 |
| **P010211** | Vykdytų savižudybių prevencijos priemonių skaičius | Vnt. | *50* | 49 | 50 | 50 | 50 |